
OPĆINSKI SUD U LJUBUŠKOM
Sudac za prethodno saslušanje



	Na temelju članka 45 stavka 2 točke i) i članka 241 stavka 1 Zakona o kaznenom postupku Federacije BiH[footnoteRef:1] (u daljem tekstu: ZKP F BiH), p o d i ž e m: [1:  Zakon o kaznenom postupku Federacije Bosne i Hercegovine („Službene novine Federacije BiH“, broj: 35/03, 37/03, 56/03, 78/04, 28/05, 55/06, 27/07, 53/07, 9/09, 12/10, 8/13, 59/14 i 74/20)] 




O P T U Ž N I C U


	Protiv:

	F. R. rođen … godine u P., Češka, 

Da je:

Neutvrđenog dana u 2021. godini, na okolnom području obiteljske kuće Z. B. na adresi …, Lj., protivno članku 4 Zakona o sprječavanju i suzbijanju zloupotrebe opojnih droga („Službeni glasnik BiH“, broj: 8/06), svjestan da će zasaditi i uzgojiti biljku indijske konoplje iz koje se može dobiti opojna droga marihuana i da nema ovlaštenje za uzgoj i proizvodnju opojne droge, htijući to, neovlašteno je zasadio i uzgojio stabljiku indijske konoplje s 0,079 grama opojne droge marihuane, koja se nalazi na Popisu opojnih droga, psihotropnih tvari, biljaka iz kojih se može dobiti opojna droga i prekursora,  te posjedovao vagu sive boje sa cvjetnim uzorkom s natpisom „SILVER CREST“, vagu sive boje s pet tipki i vagu sive boje s četiri tipke, koju opojnu drogu i vage su policijski službenici 28. 10. 2021. godine prilikom pretrage obiteljske kuće Zvonimira Bunoze i okolnog područja pronašli i privremeno oduzeli,

dakle, neovlašteno uzgajao biljke i proizvodio tvari koje su propisom proglašene opojnom drogom. 

Čime da je počinio kazneno djelo Neovlaštena proizvodnja i stavljanje u promet opojnih droga – opisano i kažnjivo po članku 238 stavku 1 Kaznenog zakona Federacije BiH[footnoteRef:2] (u daljem tekstu: KZ F BiH). [2:  Kazneni zakon Federacije Bosne i Hercegovine („Službene novine Federacije BiH“, br. 36/03, 37/03, 21/04, 69/04, 18/05, 42/10, 42/11, 59/14, 76/14, 46/16, 75/17 i 31/23)] 



Odredbom članka 78 KZ F BiH je propisano da će se predmeti koji su na bilo koji način,
u cjelini ili djelomično, upotrijebljeni ili su bili namijenjeni da budu upotrijebljeni za počinjenje kaznenog djela ili koji su nastali počinjenjem kaznenog djela oduzeti ako su vlasništvo počinitelja. Predmeti iz stava 1. ovog člana bit će oduzeti i kad nisu vlasništvo počinitelja, ali time se ne dira u prava trećih osoba na naknadu štete od počinitelja.

	Odredbom članka 238 stavka 4 KZ F BiH je propisano da će se opojne droge i sredstva za njihovo pripravljanje oduzeti. 

	Cijeneći naprijed navedene zakonske odredbe predlažem da se F. R. izrekne mjera sigurnosti oduzimanja predmeta, i to: 0,079 grama opojne droge marihuane, vaga sive boje sa cvjetnim uzorkom s natpisom „SILVER CREST“, vaga sive boje s pet tipki i vaga sive boje s četiri tipke, koji predmeti su privremeno oduzeti od F. R. za što mu je izdata Potvrda o privremenom oduzimanju predmeta, Sektor kriminalističke policije MUP-a ŽZH, broj: … od 28. 10. 2021. godine, jer se radi o opojnoj drogi koja se sukladno članku 238 stavku 4 KZ F BiH obvezno oduzima i predmetima koji su uporabljeni za počinjenje kaznenog djela, jer je F. R. privremeno oduzete vage koristio za vaganja opojne droge. 
				    

2

